Sword Art Online The Movie: Ordinal Scale

merupakan siri animasi filem Jepun berdasarkan pada siri novel ringan Sword Art Online yang ditulis oleh Reki Kawahara dan ilustrasi oleh abec. Filem ini dihasilkan oleh A-1 Pictures, Aniplex dan SAO Movie Project; pengarah filem Tomohiko Ito bersama-sama karya asal Reki Kawahara, reka bentuk watak dihasilkan oleh Shingo Adachi dan pengarah muzik oleh Yuki Kajiura. Filem ini ditayangkan di Jepun juga serentak di Malaysia pada 18 Februari 2017. Lagu penutup filem bertajuk "Catch the Moment" (Kejar Detik Ini) dinyanyikan oleh "LiSA". 

Siri filem ini akan mengeluarkan DVD dan Blu-ray di Jepun pada 27 September 2017.

Ringkasan cerita 
Pada tahun 2026 (jalan cerita selepas siri "Sword Art Online II"), permainan baru dikenali sebagai Ordinal Scale (singkatan: OS, terjemahan literal: Skala Ordinal) menggunakan peralatan gajet Auguma yang mensimulasikan realiti semasa pemain masih sedar (realiti berperantara) telah diperkenalkan kepada orang ramai menggantikan sistem AmuSphere FullDive dan menyenaraikan kebolehan pemain mengikut nombor ordinal (menunjukkan kedudukan relatif).

Kirito, Asuna, Lisbeth, Silica dan Sinon mereka mula terpengaruh bermain permainan baru, yang berbeza daripada permainan alam maya Alfheim Online (singkatan: ALO, terjemahan literal: Alfheim Dalam Talian). Dalam permainan OS, setiap pemain akan diberi pangkat mengikut pencapaian mereka dengan pangkat paling rendah berisiko tinggi apabila menentang pemain dengan pangkat tinggi. Bagaimanapun, Kirito dan rakan-rakannya mendapati sesuatu tidak kena apabila mereka terjumpa raksasa dari Aincrad, dunia dari permainan alam maya Sword Art Online (SAO) dimana mereka pernah terperangkap selama dua tahun. Filem ini menampilkan watak baru iaitu Yuna seorang idol yang misteri, Eiji pencabar utama Kirito dalam permainan OS dan Dr. Shigemura merupakan pereka gajet Auguma dan permainan Ordinal Scale.

Pelakon suara

Rujukan

Pautan luar 
 
 
 
 Sword Art Online The Movie: Ordinal Scale di Cinema Online (Bahasa Melayu)

 Filem anime 2017
Filem 2017
O